**ELŐTERJESZTÉS**

**Tiszavasvári Város Önkormányzata Képviselő-testületének**

**2018. június 28-án tartandó ülésére**

**Az előterjesztés tárgya**: **az általános iskola jövőjével kapcsolatos önkormányzati kezdeményezésről**

Melléklet: 2 db

Az előterjesztés előadója: **Sipos Ibolya** **általános helyettesítéssel megbízott alpolgármester**

Témafelelős: Petruskáné dr. Legeza Tímea osztályvezető

Ügyiratszám: TPH 12996-1/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.30. pont |
| Szociális és Humán Bizottság | 5. melléklet 1.1. pont |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

nincs……………………………………………………………………………………………………………………………………………………………………

Tiszavasvári, 2018. június 20.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez –**

**az általános iskola jövőjével kapcsolatos önkormányzati kezdeményezésről**

Tisztelt Képviselő-testület!

Több **szülői jelzés érkezett** az Önkormányzat felé, hogy a 2017/2018. tanévtől **a Tiszavasvári Általános Iskolában** az **Egyenlő Bánásmód Hatóság** (továbbiakban: EBH) döntésére figyelemmel **intézményi átszervezés várható** oly módon, hogy a **Vasvári Pál úti telephelyen nem indulhat első osztály** csak az Ifjúság utca 8. szám alatti székhely intézményben.

Mivel az önkormányzatnak hivatalos tudomása nem volt ezekről a folyamatokról, Dr. Fülöp Erik polgármester **megkereste az intézményfenntartót, és kérte tájékoztatását** az EBH döntéséről és a tankerület által megtett intézkedésekről.

A **Nyíregyházi Tankerületi Központ igazgatója** jelen előterjesztés 1. mellékletét képező levelet küldte meg, melyben **tájékoztatta az önkormányzatot** az EBH azon döntéséről, melyben a hatóság **felszólította a fenntartót, hogy a szegregált oktatást haladéktalanul szüntesse meg**. Tájékoztatott továbbá arról, hogy az **intézmény átszervezésére nem kerül sor**, csupán a nemzeti köznevelésről szóló törvény által előírt kötelező osztály- és csoportlétszámokra vonatkozó szabályok betartása történik a Tiszavasvári Általános Iskolában.

A nemzeti köznevelésről szóló 2011. évi CXC. törvény 4. számú melléklete határozza meg az osztály és csoportlétszámokat, mely alapján **az általános iskola 1-4.évfolyamán a minimális osztály és csoportlétszám 14 fő**. Tekintettel arra, hogy 2017. évben a Tiszavasvári Általános Iskola Vasvári Pál úti telephelyére első osztályba **11 fő tanuló** iratkozott be, így az ő **oktatásukra a székhely intézményben került sor.**

Ezt követően Polgármester úr **ismét megkereste** a Klebelsberg Intézményfenntartó Központ Nyíregyházi Tankerületének igazgatóját, és kérte, hogy **tájékoztassa az önkormányzatot a következő 3-5 évre vonatkozó konkrét elképzeléseiről az indítandó első osztályokkal kapcsolatban**, nevezetesen, hogy mindkét telephelyen indul-e első osztály a jövőben, valamint kérte, hogy - tekintettel az EBH döntésére- tájékoztassa az önkormányzatot **álláspontjáról, jövőbeni terveiről a szegregáció megszüntetése tárgyában.**

Erre a megkeresésre a tankerületi központ igazgatója azt a tájékoztatást küldte, hogy – ismét hivatkozva az EBH fent említett döntésére – a **Nyíregyházi Tankerületi Központnak továbbra is célja a törvényi előírások és körülmények figyelembe vételével a Tiszavasvári Általános Iskola Vasvári Pál úti telephelyén a szegregáció fokozatos felszámolása**, szem előtt tartva az egyenlő bánásmód elvéről szóló jogszabály előírásainak betartását, valamint az EBH végzésében és határozatában meghatározott elveket.

Tisztelt Képviselő-testület!

Fenti előzmények **előrevetítik annak a szükségességét, hogy az általános iskolai oktatás jövőjét komplexen vizsgáljuk meg** a települést érintően, és vázoljuk fel azokat a lehetőségeket – együttműködve az intézményfenntartóval – amelyek a legfontosabb alapelv érvényesülését, nevezetesen a gyermek mindenek felett álló érdekét szolgálják.

Jelenlegi információim szerint **a következő tanévben sem indul első osztály a Vasvári Pál úti telephelyen,** tehát elindult egy folyamat, ami gyakorlatilag **a telephely intézmény fokozatos „kiürülését” eredményezi.** Ez felveti többek között az épület kihasználtságának, jövőbeni sorsának kérdését is.

**A fentiekkel kapcsolatos elképzeléseket elsősorban a jelenlegi intézményfenntartóval együttműködve lenne célszerű megvalósítani.**

Javaslom, hogy a **Képviselő-testület kezdeményezze az intézményfenntartónál**, hogy a Tiszavasvári Általános Iskolára vonatkozóan, **az általános iskolai oktatás jövőjével kapcsolatos álláspontját alakítsa ki, nyilatkozzon arról, hogy milyen konkrét lépéseket tervez, milyen irányú elképzelései vannak a Vasvári Pál úti telephely jövőbeni működtetésére vonatkozóan.**

**Kérje továbbá azzal kapcsolatos álláspontjának megfogalmazását, hogy miben és hogyan tudna együttműködni, hozzájárulni Tiszavasváriban alapítványi/egyházi iskola alapításához, annak érdekében, hogy ne induljon el további, tömegesebb elvándorlás az iskolai oktatás területén, veszélyeztetve akár az itteni pedagógusok munkalehetőségeit is.**

Javaslom továbbá, hogy **kérjük ki szülők véleményét is ebben a kérdésben**, hiszen mint utaltam rá, több szülői megkeresés is érkezett ebben a témában, a lakosság széles köre érintett lehet. A **szülők adott esetben kezdeményezői is lehetnek egy esetleges átszervezésnek, változásnak**, ezért rendkívül fontos az információ begyűjtése, a megfelelő tájékoztatás, melyek érdekében **az önkormányzatnak is meg kell tennie a szükséges lépéseket**. Ennek első állomása lehet a jelen határozat szerinti döntés meghozatala.

Amennyiben a **Klebelsberg Intézményfenntartó Központ részéről nemleges válasz érkezik,** javaslom, hogy az **önkormányzat önállóan is tegyen lépéseket fenti tervek kidolgozása, megvalósítása érdekében.**

Kérem a Képviselő-testületet, hogy szíveskedjen az előterjesztést megtárgyalni.

Tiszavasvári, 2018. június 20.

**Sipos Ibolya**

**általános helyettesítéssel megbízott**

**alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**képviselő-testületének**

**…./2018. (…….) Kt. sz.**

**határozata**

**az általános iskola jövőjével kapcsolatos önkormányzati kezdeményezésről**

Tiszavasvári Város Önkormányzata Képviselő-testülete „**az általános iskola jövőjével kapcsolatos önkormányzati kezdeményezésről**”szóló előterjesztést megtárgyalta, és a következő döntést hozza:

1. 1 **Kezdeményezi** a Klebelsberg Központ Nyíregyházi Tankerületi Központjánál, hogy a Tiszavasvári Általános Iskolára vonatkozóan, **az általános iskolai oktatás jövőjével kapcsolatos álláspontját alakítsa ki**, **nyilatkozzon arról, hogy milyen konkrét lépéseket tervez, milyen irányú elképzelései vannak** a Vasvári Pál úti telephely jövőbeni működtetésére vonatkozóan.

1.2 **Kezdeményezi** aKlebelsberg Központ Nyíregyházi Tankerületi Központnál, hogy fogalmazza meg **azzal kapcsolatos álláspontját, hogy miben és hogyan tudna együttműködni, hozzájárulni Tiszavasváriban alapítványi/egyházi iskola alapításához, annak érdekében, hogy ne induljon el további, tömegesebb elvándorlás az iskolai oktatás területén, veszélyeztetve akár az itteni pedagógusok munkalehetőségeit is.**

**Indokolás:**

Több **szülői jelzés érkezett** az Önkormányzat felé, hogy a 2017/2018. tanévtől **a Tiszavasvári Általános Iskolában** az **Egyenlő Bánásmód Hatóság** (továbbiakban: EBH) döntésére figyelemmel **intézményi átszervezés várható** oly módon, hogy a **Vasvári Pál úti telephelyen nem indulhat első osztály** csak az Ifjúság utca 8. szám alatti székhely intézményben.

A Klebelsberg Központ Nyíregyházi Tankerületi Központ igazgatója arról tájékoztatott, hogy a **Nyíregyházi Tankerületi Központnak továbbra is célja a törvényi előírások és körülmények figyelembe vételével a Tiszavasvári Általános Iskola Vasvári Pál úti telephelyén a szegregáció fokozatos felszámolása**, szem előtt tartva az egyenlő bánásmód elvéről szóló jogszabály előírásainak betartását, valamint az EBH végzésében és határozatában meghatározott elveket.

Fenti előzmények **előrevetítik annak a szükségességét, hogy az általános iskolai oktatás jövőjét komplexen vizsgáljuk meg** a települést érintően, és vázoljuk fel azokat a lehetőségeket – együttműködve az intézményfenntartóval – amelyek a legfontosabb alapelv érvényesülését, nevezetesen a gyermek mindenek felett álló érdekét szolgálják.

A Képviselő-testület jelenlegi információja szerint **a következő tanévben sem indul első osztály a Vasvári Pál úti telephelyen,** tehát elindult egy folyamat, ami gyakorlatilag **a telephely intézmény fokozatos „kiürülését” eredményezi.** Ez felveti többek között az épület kihasználtságának, jövőbeni sorsának kérdését is.

**A fentiekkel kapcsolatos elképzeléseket elsősorban a jelenlegi intézményfenntartóval együttműködve lenne célszerű megvalósítani.**

A **Képviselő-testület kezdeményezi az intézményfenntartónál**, hogy a Tiszavasvári Általános Iskolára vonatkozóan, **az általános iskolai oktatás jövőjével kapcsolatos álláspontját alakítsa ki, nyilatkozzon arról, hogy milyen konkrét lépéseket tervez, milyen irányú elképzelései vannak a Vasvári Pál úti telephely jövőbeni működtetésére vonatkozóan.**

**Kérje továbbá azzal kapcsolatos álláspontjának megfogalmazását, hogy miben és hogyan tudna együttműködni, hozzájárulni Tiszavasváriban alapítványi/egyházi iskola alapításához, annak érdekében, hogy ne induljon el további, tömegesebb elvándorlás az iskolai oktatás területén, veszélyeztetve akár az itteni pedagógusok munkalehetőségeit is.**

**Kérjük ki szülők véleményét is ebben a kérdésben**, hiszen mint utaltam rá, több szülői megkeresés is érkezett ebben a témában, a lakosság széles köre érintett lehet. A **szülők adott esetben kezdeményezői is lehetnek egy esetleges átszervezésnek, változásnak**, ezért rendkívül fontos az információ begyűjtése, a megfelelő tájékoztatás, melyek érdekében **az önkormányzatnak is meg kell tennie a szükséges lépéseket**. Ennek első állomása lehet a jelen határozat szerinti döntés meghozatala.

Amennyiben a **Klebelsberg Intézményfenntartó Központ részéről nemleges válasz érkezik,** javaslom, hogy az **önkormányzat önállóan is tegyen lépéseket fenti tervek kidolgozása, megvalósítása érdekében.**

**2. 1** Felhatalmazza a polgármestert, hogy aTiszavasvári Általános Iskola Szülői Munkaközösségének bevonásával **kérje ki az érintett szülők véleményét, elképzelését** **az általános iskolai oktatás jövőjével kapcsolatosan a települést érintően.**

**2.2** Felhatalmazza a polgármestert a jelen döntéssel összefüggésben szükséges egyeztetések lefolytatására.

3. 1 Felkéri a polgármestert, hogy jelen döntéssel összefüggésben szükséges intézkedéseket tegye meg, a döntésről tájékoztassa a Klebelsberg Központ Nyíregyházi Tankerületi Központjának igazgatóját, és a Tiszavasvári Általános Iskola vezetőjét.

3.2 Felkéri a polgármestert, hogy az intézményfenntartó álláspontjáról és a szülők véleményéről haladéktalanul tájékoztassa a Képviselő-testületet.

**Határidő:** haladéktalanul  **Felelős:** Sipos Ibolya általános helyettesítéssel megbízott alpolgármester